На основу члана 57.став 1 тачка 1) Закона о основама система образовања и васпитања („Сл.гласник РС“, бр.72/2011, 52/2011, 55/2013, 35/2015-аутентично тумачење, 68/2015 и 62/2016-одлука УС, у даљем тексту:Закон), члана 64. став 1 тачка 1) Статута Основне школе „Петар Лековић “Пожега, Школски одбор ОШ“Петар Лековић“ Пожега на седници одржаној 07.6.2017.године доноси

**ПРАВИЛНИК**

**О НАГРАЂИВАЊУ ЗАПОСЛЕНИХ**

**У ОШ“ПЕТАР ЛЕКОВИЋ“ПОЖЕГА**

**I ОСНОВНЕ ОДРЕДБЕ**

Члан 1

Правилником о похваљивању и награђивању наставника и радника Основне школе „Петар Лековић“Пожега (у даљем тексту: Школа), уређују се врсте награда које се могу доделити, покретање иницијативе за похваљивање и награђивање, као и надлежност органа школе за доношење одлуке о похваљивању и награђивању.

Члан 2

Запослени у школи су дужни да свој посао обављају савесно и непристрасно у складу са Уставом и Законом.

**II НАГРАДЕ ЗАПОСЛЕНИМА**

Члан 3

Радник Школе може бити похваљен, награђен у виду поклона –књиге или новчане награде.

**III ПОКРЕТАЊЕ ИНИЦИЈАТИВЕ ЗА ПОХВАЉИВАЊЕ И НАГРАЂИВАЊЕ**

Члан 4

Сваки Запослени може бити награђен на предлог запосленог,  непосредног руководиоца, стручног већа, одељењског већа, Наставничког већа , директора школе и Школског одбора.

Члан 5

Награде  запосленима се додељују за остварене резултате на такмичењима у организацији Министарства просвете, науке и технолошког развоја.

Члан 6.

Похвале се додељују наставнику чији ученик освоји једно од прва три места на окружном и вишим нивоима такмичења.

Члан 7.

Награде се додељују заслужном запосленом за остварене спортске, културне и друштвене манифестације у којима учествују групе ученика и доприносе угледу и афирмацији школе

Награђивање се врши према следећим критеријумима:

|  |  |  |
| --- | --- | --- |
| Име ученика и ментора | Ниво такмичења | Број бодова |
|  | 1. место на међународном такмичењу | 10 |
|  | 1. место на међународном такмичењу | 9 |
|  | 1. место на међународном такмичењу | 8 |
|  | Учешће на међународном такмичењу | 7 |
|  | 1. место на републичком такмичењу | 6 |
|  | 1. место на републичком такмичењу | 5 |
|  | 1. место на републичком такмичењу | 4 |
|  | учешће на републичком такмичењу | 3 |

**IV НАДЛЕЖНОСТ ОРГАНА ЗА ДОНОШЕЊЕ ОДЛУКЕ О НАГРАЂИВАЊУ**

Члан 6

Предлог за доделу похвале односно награде наставнику и раднику Школе доставља се Наставничком већу, на разматрање и одлучивање са мишљењем.

Наставничко веће Школе обавезно је да примљени предлог размотри и о њему одлучи на првој седници Наставничког већа

Одлука о врсти односно висини награде зависи искључиво од финансијских могућности локалне самоуправе., односно од опредељених средстава у буџету локалне самоуправе за ову сврху.

Одлука се доноси већином гласова свих чланова наставничког већа.

Члан 7.

На одлуку о додељивању похвале или награде може се уложити жалба под условом:

• ако је повређен поступак за додељивање награде,

• ако је одлуку о похвали, награди донео ненадлежни орган Школе,

• ако је награду, односно похвалу добио наставник или радник који је није заслужио.

Право на жалбу има сваки заинтересовани наставник или запослени Школе, у року од 8 дана рачунајући од дана доношења одлуке о додели похвале или признања.

О жалби одлучује Школски одбор.

Одлука по жалби је коначна.

Члан 8

Овај Правилник ступа на снагу осам дана од дана објављивања на огласној табли школе.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_

Владан Јевтовић

Правилник је заведен под деловодним бројем 174/4 од 07.6.2017 године

Објављен је на огласној табли Школе дана 08.6..2017.године

Ступио на снагу дана 16.6.2017.године.